Masakr u Sasini
Masakr u Sasini dogodio se 21. septembra 1995. u naselju Sasina (Sanski Most), u neposrednoj blizini katoličke crkve za vrijeme rata u Bosni i Hercegovini. Tog dana Vojska Republike Srpske, srpske paravojne formacije, te jedinice "Arkanovi tigrovi" ubile su 65 civila bošnjačke i hrvatske nacionalnosti. Žrtve su na mjesto pogibije dovezeni iz nekoliko okolnih logora gdje su bili zatočeni. Među žrtvama bila je i jedna žena. Strijeljanje u Sasini preživjela su dva logoraša: Safet Kurbegović i Zlatan Alagić. Masovna grobnica u naselju Sasina ekshumirana je neposredno nakon što je Sanski Most oslobođen, a tijela nedužnih žrtava ukopana su na šehidskom mezarju Poljak-Šehovci. Odgovorni za počinjene zločine nisu procesuirani.